SELETUSKIRI 









Narva Linnavolikogu otsuse eelnõu

“Narva Linnavalitsuse Järelevalve Osakonna koosseisu kinnitamine” juurde

Narva Linnavalitsus on esitanud Narva Linnavolikogusse määruse eelnõu uue ametiüksuse moodustamise kohta: Narva Linnavalitsuse Järelevalve Osakond. Seoses sellega tekib vajadus kinnitada nimetatud ametiasutuse struktuur. 

Narva Linnavalitsuse Järelevalve Osakonna põhimääruse eelnõu kohaselt hakkab osakonna pädevusse kuuluma linna osalusega äriühingute aktsiate ja osade võõrandamistingimuste täitmise üle järelvalve teostamine ning aktsionäride vahelistest lepingutest tulenevate Narva linna kohustuste täitmise korraldamine, linna ja linna osalusega äriühingute ja muude ühingute osaluste haldamine, aktsiate ja osade kohta raamatupidamisarvestuse pidamine ning aktsiate ja osade võõrandamine linna õigusaktidega sätestatud korras. Osakonna pädevusse hakkab kuuluma ka tarbijakaitse funktsioonide täitmine, reklaamimaksu haldamine, kontrolli teostamine järgmiste seaduste ja määruste täitmise üle: Tarbijakaitseseadus, Alkoholiseadus, Tubakaseadus, Võlaõigusseadus, Reklaamiseadus, Majandustegevuse registri seadus, Kaubandustegevuse seadus, Toiduseadus, Väärismetalltoodete seadus, Turismiseadus, Pakendiseadus. 

Nende ülesannete täitmisest teeb Narva Linnavalitsus ettepaneku moodustada Järelevalve Osakonda 6 ametikohta, nende hulgas:

· Juhataja, kelle pädevusse kuulub osakonna üldine juhtimine ja esindamine.
· Vaneminspektor, kelle peamiste tööülesannete hulka kuulub kontrolli teostamine Tarbijakaitseseaduse, Alkoholiseaduse, Tubakaseaduse Kaubandustegevuse seaduse, Toiduseaduse, Väärismetalltoodete seaduse ja teiste seaduste järele Narva linna haldusterritooriumil, ning väärteomenetlusfunktsioonide teostamine. 
· Ökonomist, kelle pädevusse kuulub linna osalusega äriühingute aktsiate ja osade haldamisega seotud funktsioonid, ettepanekute tegemine linna poliitika formuleerimiseks linna osalusega äriühingute suhtes.

· Peaspetsialist, kelle ülesannete hulka kuulub reklaamimaksu haldamine, kontrolli teostamine välireklaamikandjate üle Narva linna haldusterritooriumil.

· Vanemspetsialist, kelle pädevusse kuulub elanikelt saabunud tarbijakaitse rikkumisega seotud avalduste menetlemine ja teiste tarbijakaitse funktsioonide täitmisega seotud ülesanded.
· Vanemspetsialist, kes tegeleb ettevõtjate tegevuslubade registreerimisega, teostab kontrolli ettevõtjate tegevuslubade kehtivuse üle ja Majandustegevuse registri seaduse täitmise järele.

Narva Linnavalitsuse Järelevalve Osakonna raamatupidamist plaaneeritakse teostada Narva Linnakantselei raamatupidamise koosseisus. 

